་སྲེག་བྱ་
བར་འདོད་པས། དུས་ཀྱི་ཁྱད་པར་ཕྱེམ་རེད་ཀྱི་དུས་སུ་སྦྱོར་བ་ལ་ཆོས་དྲུག་གི་དང་
པོ་ཐབ་ཀྱི་དབང་དུ་བྱས་ན་ས་ཕྱོགས་ཉམས་དགའ་བར་ཐབ་ཁུང་བྱས་ཏེ། དེའང་
ཁུང་བུར་བྱེད་ན་རྒྱར་ཁྲུ་གང་། ཟབས་སུ་ཁྲུ་བྱེད་བརྐོ། དེ་ནས་ཕྱིར་སོར་བཞི་
བསྐྱེད་ལ་རྒྱ་དང་དཔངས་སུ་སོར་བཞི་ཡོད་པའི་ཁ་ཁྱེར་གྱིས་བསྐོར་ཏེ་ལེགས་པར་
དཀར་ཞལ་གྱིས་བྱུག །ཐབ་ཀྱི་ནང་དུ་པདྨ་འདབ་བརྒྱད་བྱ། དེ་ལ་ལྷ་དགུའི་མཚན་
མ་དགོད། ཡང་ན་ཐིག་ལེ་ཙམ་བྱ། ཁ་ཁྱེར་ལ་རྡོ་རྗེའི་ཕྲེང་བས་བསྐོར།
དེའི་
ཕྱི་རོལ་དུ་སྟེགས་བུ་གྲུ་བཞི་པ་བྱས་ཏེ་དེའི་གྲྭ་བཞིར་ཟླ་ཕྱེད་རྡོ་རྗེ་བྱའོ། །ཐབ་
ཁུང་བུར་མི་བྱེད་ན་ཚད་སྔ་མ་དང་འདྲ་སྟེ་རི་མོ་ཟླུམ་པོས་བསྐོར་རོ། །སོར་བཞི་
བསྐྱེད་པའི་ཟླུམ་པོ་དང༌་། སོར་བཞི་དཔངས་སུ་བྱ་བའི་དོད་ཀྱི་ཟླུམ་པོ་སྟེ་གསུམ་
གྱིས་བསྐོར། ནང་དུ་པདྨ་འདབ་བརྒྱད་བྱ། རྡོ་རྗེའི་ཕྲེང་བ་ལ་སོགས་པ་སྔ་མ་དང་
འདྲའོ།། །།
གཉིས་པ་བུད་ཤིང་ནི་གདུག་པ་ཅན་མ་ཡིན་པའི་ཤིང་མ་རུལ་བའམ། དེ་མེད་
ན་བ་ལང་གི་ལྕི་བ་ལ་སོགས་པ་སྲོག་ཆགས་མེད་པ་ཐབ་ཁུང་བས་ཅུང་ཟད་དམའ་
-212-

ལས་བཞིའི་སྦྱིན་སྲེག་མདོར་བསྟན་ཅིང་རྣམ་གཞག་རྒྱས་པར་མཛད་པ།
བ་བརྩིག་པར་བྱའོ།། །།
བའོ།། །།
གསུམ་པ་སྦར་བའི་མེ་ནི་བྲམ་ཟེ་རྒྱུན་ཞག་གམ་འོ་མ་ཅན་གཙུབས་པ་ལས་བྱུང་
བཞི་པ་མཆོད་རྫས་དང་། ལྔ་པ་བཤམ་ཐབས་ནི། སའི་ཕྱོགས་དེ་ལེགས་
པར་བྱི་དོར་བྱས་ལ་བའི་རྣམ་ལྔས་བྱུག །རང་ཁ་ཤར་དུ་བལྟས་པའི་གཡོན་ཕྱོགས་
ནས་མཆོད་ཡོན་གྱི་སྣོད་བཞི་དགོད་དེ། ཞབས་བསིལ། ཞལ་བསིལ། བསང་
ཆུ། མཆོད་ཡོན་ནོ། །དེ་བཞིན་དུ་མེ་ཏོག །སྤོས། མར་མེ། དྲི་ཆབ། ལྷ་
བཤོས། གཏོར་མ་རྣམས་བཤམ་མོ། །རང་གི་གཡས་ཕྱོགས་ནས་བསྲེས་རྫས་
བཞག་སྟེ། དང་པོར་ཡམ་ཤིང་ཞེས་བྱ་བ་ཁྲུ་གང་པའི་ཤིང་སྦོམ་ཕྲ་མཐེ་བོང་
ངམ་མཐེའུ་ཆུང་ཙམ་རྩེ་མོ་གཉིས་མར་དང་སྦྲང་ལ་སྦགས་ལ། སྦྲང་མེད་ན་མར་
ལ་སྦགས་ཏེ་བརྒྱ་རྩ་བརྒྱད་ཡན་ཆད་ཅི་འབྱོར་པར་བཞག །དེ་བཞིན་དུ་མར་
དང༌་། ཏིལ་ནག་པོའམ། ཡུངས་ཀར་དང༌། ཞོ་དང་ཕྱེ་མར་དང་སྦྱར་ཏེ་ཟས་
མཆོག་དང༌་། འབྲས་སོ་བ་དང༌། འབྲས་མ་ཆགས་པ་དང༌། ནས་དང༌། གྲོ་
དང༌་། སྲན་མ་དང་། དཱུར་བའི་མྱུ་གུ་དང་། ཀུ་ཤ་ལ་སོགས་པ་ཅི་འབྱོར་པ་རིམ་
པ་བཞིན་དུ་བཤམ། རང་གི་མདུན་དུ་རྡོ་རྗེ་དང་དྲིལ་བུའི་བར་དུ་དགང་གཟར་དང་
བླུགས་གཟར་ཁ་(༡༡༤)སྦྱར་ལ་གཞག །ནང་གི་མཆོད་པའང་བཤམ། རྫས་ཐམས་
ཅད་ལ་བདུད་རྩི་ལྔས་བསྲེས་ལ་གཞག་པར་བྱའོ།། །།
དྲུག་པ་སྒྲུབ་པ་པོ་ནི། རང་ཁྲུས་བྱས་ཏེ་གོས་དང་རྒྱན་ལ་སོགས་པ་དཀར་པོས་
མཛེས་པར་བྱས་ལ། ཞི་བའི་སེམས་དང་ལྡན་པས་སྟན་ནང་ཚངས་ཅན་ལ་ཁ་ཤར་དུ་
བལྟས་ཏེ་སྐྱིལ་ཀྲུང་ངམ། ཡང་ན་པུས་འཁྱུད་ཡངས་པར་བཅས་ལ་བྲམ་ཟེ་རིག་བྱེད་
འདོན་པ་ལྟར་ཙོག་བུར་འདུག་གོ། །དེ་དག་ནི་སྦྱོར་བའི་ཆོ་གའོ། །དེ་ནས་དངོས་
213

ས་སྐྱ་བཀའ་འབུམ། 《པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
གཞི་ལ་དྲུག་གི་དང་པོ་བདག་གི་རྣལ་འབྱོར་ནི། རང་ལྷའི་རྣལ་འབྱོར་རྫོགས་པར་
བྱ་ཞིང་བཟླས་པ་ཅུང་ཟད་བྱ། མཆོད་པའང་ཅི་ནུས་བྱས་ལ་རང་གི་དཀྱིལ་འཁོར་
བསྡུའོ།། །།
གཉིས་པ་མེ་བཙལ་ཞིང་བསྒྲུབ་པ་ནི། ཡམ་ཤིང་གི་རྩེ་མོ་མར་ལ་སྦགས་པ་དེ་
མར་མེ་ལ་བསྲེགས་ཏེ་རྩྭ་སྐམ་པོ་གཙང་མ་གཞན་དང་ཡང་བཅས་ནས་ཐབ་ལ་ཟླུམ་
པོར་གཡས་ནས་བསྐོར་ཞིང་། ཨོཾ་དེ་ཝ་པི་ཙུ་བཛྲ་ཧཱུྃ་ཧཱུྃ་ཧཱུྃ་ཕཊ་སྭཱ་ཧཱ་ཞེས་བརྗོད་ཅིང་
བསྐོར། ཨོཾ་ཛྭ་ལ་ཛྭ་ལ་རཾ་ཞེས་བརྗོད་དེ་ཐབ་ཁུང་དུ་ཤིང་གསེབ་ཏུ་བཅུག་ལ་རླུང་
གཡབ་ཀྱིས་ཀྱང་ཅུང་ཟད་སྦར་ལ། ཨོཾ་ཛྭ་ལའི་སྔགས་བཟླས་ཤིང་བླུགས་གཟར་གྱིས་
མར་ལན་གསུམ་གྱི་བར་དུ་བླུགས་ལ་མེ་གསོ། དེ་ནས་ཨོཾ་བཛྲ་ས་ཏྭ་ཨ་ཞེས་བརྗོད་
དེ་ཐབ་ཀྱི་ཉེ་འཁོར་ཀུན་ཏུ་ཀུ་ཤ་རློན་པའམ། མེད་ན་སྐམ་པོས་ཀྱང་བཏུབ་སྟེ་རྩེ་
མོ་ཤར་རམ་གཡས་སྐོར་དུ་བསྟན་པས་གཡོགས་ལ་བསང་ཆུས་ཐམས་ཅད་བསང་
ངོ་། །ཀུ་ཤ་འབུལ་བ་འདི་ནི་མེ་ལྷ་བྱོན་ཏེ་བྱོན་ཟན་མ་ཕུལ་བའི་གོང་དུ་དབུལ་བར་
བཤད་པས་དེར་བྱའོ།། །།
གསུམ་པ་ཐབ་དང་ཡོ་བྱད་བསང་བ་ནི། རང་ཕྱག་གཉིས་པའི་ང་རྒྱལ་གྱིས་
ཀུ་ཤའི་ཆུན་པོའམ། རྡོ་རྗེ་བསང་ཆུ་ནས་བླངས་ལ་བདུད་རྩི་འཁྱིལ་བའི་སྔགས་
སམ། ཡང་ན་ཧཱུྃ་རིང་པོ་འབའ་ཞིག་བརྗོད་ལ་ཐབ་དང་ཡོ་བྱད་བསང་ཞིང་བགེགས་
བསལ་བར་བྱའོ། །གཞན་ཡང་ཨོཾ་ཤྲཱི་སྭཱ་ཧཱ་མར་གྱིའོ། །ཨོཾ་ཛཱི་སྭཱ་ཧཱ་འབྲུའི་འོ། །ཨོཾ་
སྭ་སྭཱ་ཧཱ་རྫས་བཀྲུ་བའི་འོ། །ཨོཾ་ཀུ་རུ་ཀུ་རུ་སྭཱ་ཧཱ་ཐམས་ཅད་སྦྱང་བའི་འོ།།
།།
བཞི་པ་ཐབ་ཁུང་མངོན་པར་འདུ་བྱ་བ་ནི། སྭ་བྷཱ་བའམ་ཧཱུྃ་ཞེས་བརྗོད་པས་
ཐབ་ཁུང་མི་དམིགས་པར་བསམས་ལ། སྟོང་པའི་ངང་ལས་པཾ་ལས་པདྨ་རཾ་ལས་ཉི་
མའི་སྟེང་དུ་ཧཱུྃ་ལས་ཐབ་ཁུང་དཀར་པོ་དྭངས་ཤིང་ཐོགས་པ་མེད་པ་བྲིས་པ་དང་
-214-

ལས་བཞིའི་སྦྱིན་སྲེག་མདོར་བསྟན་ཅིང་རྣམ་གཞག་རྒྱས་པར་མཛད་པ།
གཉིས་སུ་མེད་པར་བསྐྱེད་པར་བྱའོ། །དེ་བཞིན་དུ་མཆོད་པ་རྣམས་ཀྱང་སྦྱངས་ལ་
བྱིན་གྱིས་བརླབ་བོ།། །
ལྔ་པ་འཇིག་རྟེན་པའི་མེ་ལྷ་མཆོད་པ་ནི། མེ་གསེབ་ཏུ་པཾ་ལས་པདྨའི་སྟེང་དུ་རཾ་
ལས་བགྲང་ཕྲེང་རཾ་གྱིས་མཚན་པ་ལས་འོད་སྤྲོས་བསྡུས་གཅིག་ཏུ་གྱུར་པ་ལས་མེ་ལྷ་ར་
སྐྱེས་ལ་ཞོན་པ། ཞལ་གཅིག་ཕྱག་གཉིས་པ། གཡས་པས་བགྲང་ཕྲེང་། གཡོན་པས་
རིལ་བ་སྤྱི་བླུགས་འཛིན་པའོ། །ཡང་ན་ཕྱག་བཞི་པ། གཡས་མཆོག་སྦྱིན་དང་ཕྲེང་
བ། གཡོན་དབྱུག་པ་དང་རིལ་བ་སྤྱི་བླུགས་འཛིན་པ། ཁ་དོག་དཀར་བའམ་དམར་
བ། གསུས་ཁྱིམ་ཆེ་བ། རལ་པའི་ཐོར་ཚུགས་ཅན། ཨག་ཚོམ་འཕྱང་བ། དྲང་སྲོང་
གི་ཚོགས་ཀྱིས་བསྐོར་བ་བསྐྱེད་ལ། རང་གི་སྙིང་གའི་ཧཱུྃ་གི་འོད་ཀྱིས་ཤར་ལྷོ་ནས་ཡེ་
ཤེས་པ་ཞིག་སྤྱན་དྲངས་ལ། གཡས་པའི་མཐེ་བོ་གུང་མོའི་རྩར་སྦྱར་མཛུབ་མོ་གུང་
མོའི་རྒྱབ་ནས་བཀབ་ལ་གཡོན་པས་དེ་བཞིན་དུ་བྱ་བ་ནི་དབྱུ་གུའི་ཕྱག་རྒྱའོ། །དེ་
རྣ་བའི་དྲུང་དུ་གཡབ་ཅིང་།
ཚུར་བྱོན་ཚུར་བྱོན་འབྱུང་པོ་ཆེ། །མེ་ལྷ་དྲང་སྲོང་
འབྱུང་པོ་ཆེ། །བསྲེག་བླུགས་ཞལ་ཟས་བཞེས་སླད་དུ། །འདི་ཉིད་དུ་ནི་བཞུགས་སུ་
གསོལ། །གཟི་བརྗིད་ཆེན་པོ་མེ་ཡི་ལྷ། །འདོད་པ་ཐམས་ཅད་སྒྲུབ་པ་པོ། །ཐུགས་
རྗེས་སེམས་ཅན་དོན་མཛད་པ། །(༡༡༥)འདི་ཉིད་དུ་ནི་བཞུགས་སུ་གསོལ། །ཨོཾ་ཨཀྵ་
ཧཱི་ཏཱུ་ཨཱ་ཧུ་ཏི་ཨ་ཧ་ར། ཨ་སྨིན་སནྣི་ཧི་ཏོ་བྷ་བ།
ཞེས་བརྗོད་པས་སྤྱན་དྲངས་ལ་
ཡེ་མ་ཧཱ་ཏེ་ཛ། སརྦ་ཀརྨ་པྲ་སཱ་དྷ་ཀ །མ་ཧཱ་བྷུ་ཏ་དེ་ཝ་རྀ་ཥི་དྭི་ཛ་ས་ཏ་མ། གྲྀ་
ཐབ་ཀྱི་ཤར་ལྷོ་དེར་བཞུགས་པར་བསམ། ཨོཾ་པདྨ་ཀ་མ་ལཱ་ཡ་སྟཱཾ་ཞེས་བརྗོད་ལ་མེ་
ཏོག་ཕུལ་ཏེ་པདྨའི་གདན་ལ་བཞུགས་པར་བསམ། དེ་ནས་སྔགས་དང་བཅས་པས་
ཆུ་བཞི་ཕུལ་ལ་དམ་ཚིག་བསྟན་པར་བྱ་སྟེ། ལག་པ་རྡོ་རྗེ་རྩེ་ལྔ་པའི་ཕྱག་རྒྱ་བཅིངས་
པའམ། ཡང་ན་རྡོ་རྗེ་དང་བཅས་པས་སྤོས་བཟུང་ལ། ཨོཾ་བཛྲ་ཨ་ན་ལ་མ་ཧཱ་བྷུ་ཏ་
215

ས་སྐྱ་བཀའ་འབུམ། ༼པ༽》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
ཛཱ་ལཱ་ཡ་བྷསྨི་ཀུ་རུ་སརྦ་དུཥྚཱཾ་ཧཱུྃ་ཕཊ་དྲྀ་ཤྱ་ཛཿཧཱུྃ་བཾ་ཧོཿ ས་མ་ཡ་སྟཱཾ་ཞེས་བརྗོད་ལ་༸གཽ་
རཱི་ལ་སོགས་པའི་རྣལ་འབྱོར་མ་བཞིས་དགུག་གཞུག་བཅིང་དབང་དུ་བྱའོ། །ཡང་
ན་བཞི་པོ་དེའི་སྔགས་དང་ཕྱག་རྒྱ་སོ་སོར་བྱས་ཀྱང་འགལ་བ་མེད་དོ། །དེ་ནས་སྐྱེ་
མཆེད་དང་སྐུ་གསུང་ཐུགས་བྱིན་གྱིས་བརླབ་པ་སྒྲུབ་ཐབས་བཞིན་བྱ། ཡང་རང་གི་
ས་བོན་གྱི་འོད་ཀྱིས་དབང་བསྐུར་གྱི་ལྷ་སྤྱན་དྲངས་ཏེ་དབང་བསྐུར་བར་གསོལ་བ་
གདབ། དབང་བསྐུར་བ་དང་ཆུ་ལྷག་མ་ཡར་ལུད་པ་ལས་སྤྱི་བོར་རྣམ་སྣང་གིས་
དབུར་བརྒྱན་པར་བསམ་མོ། །དེ་ལ་མཆོད་བསྟོད་བྱས་ཏེ་བསྲེག་རྫས་དབུལ་བར་
བྱའོ། །(ཞར་ལས་བྱུང་བ་ཅུང་ཟད་བརྗོད་ན། བློ་ཁོབས་ཆུང་བས་སྔར་མེ་སྦར་བའི་
སྐབས་སུ་ཏིང་ངེ་འཛིན་གྱིས་སྦར་ལ།
མཆོད་བསྟོད་ཡན་ཆད་ཚར་ནས་འདིར་དངོས་
སུ་མེ་སྦར་ལ་བྱོན་ཟན་དབུལ་བ་ནས་བརྩམས་ཏེ་ཆོ་གས་ཐམས་ཅད་དབུལ་བར་
བྱའོ། །དེ་ནས་མེ་ལྷའི་ཞལ་ཅུང་ཟད་གདངས་པར་བསམས་ལ། དེའི་ལྕེ་ཧཱུྃ་ལས་རྡོ་
རྗེ་ཧཱུྃ་གིས་མཚན་པ་ལ་རཾ། དགང་བླུགས་ཀྱི་གཟར་བུའི་ཁ་ལ་རཾ་བསམས་ཏེ་གཟར་
བུས་བླངས་ལ་རིག་བྱེད་འདོན་པ་ལྟར་ཙོག་པུར་འདུག་སྟེ་པུས་མོ་གཉིས་ཀྱི་བར་དུ་གྲུ་
མོ་གཉིས་ཚུད་པར་བྱས་ལ། ཨོཾ་ཨགྣི་ཡེ་སྭཱ་ཧཱ་ཞེས་བརྗོད་ཅིང་བླུགས་གཟར་ལྔའམ་
བདུན་གྱིས་དགང་གཟར་བཀང་ལ། ཨོཾ་ཨགྣི་ཡེ་མ་ཧཱ་ཤྲཱི་ཧ་བྱ་ཀ་བྱ་བཱ་ཧ་ནཱ་ཡ་ཧཱུྃ་
ཕཊ་ཅེས་བརྗོད་དེ་གཟར་བུ་གཉིས་ཁ་སྦྱར་ལ་མེ་ལྷའི་ཞལ་དུ་འཕུལ་བར་བསམ། དེ་
ལྟ་བུའི་དགང་བླུགས་ལན་གསུམ་ཕུལ་ལ་བར་དེར་མེའི་ལྟས་བརྟག་སྟེ། ཡང་དག་
པར་སྦྱོར་བ་ལས་འབྱུང་བ་རྟོགས་སླ་བའི་ཕྱིར་ཚིགས་བཅད་དུ་བརྗོད་ན། གདུགས་
དང་རྒྱལ་མཚན་རྡོ་རྗེ་དང་། །བུམ་པ་པདྨ་ལྕགས་ཀྱུ་དང༌་། །གྲུ་གསུམ་པ་དང་
གཡས་སུ་འཁྱིལ། །རྩེ་གཅིག་པ་སྟེ་དབྱིབས་མཆོག་ཡིན། །རྩེ་གཉིས་རྩེ་གསུམ་
འབྲིང་དང་ཐ། །སྣུམ་དང་གཙང་དང་དབང་པོའི་གཞུ། །དབང་པོ་སྦས་དང་
-216-

ལས་བཞིའི་སྦྱིན་སྲེག་མདོར་བསྟན་ཅིང་རྣམ་གཞག་རྒྱས་པར་མཛད་པ།
སེར་དང་དཀར། །བཻཌཱུརྱ་རྣམས་མདོག་བཟང་ཡིན། །ངང་པའི་སྒྲ་དང་བུང་བའི་
སྒྲ། །ཟབ་ཅིང་སྙན་པའི་སྒྲ་ནི་བཟངང༌། །མདོར་ན་ཡིད་དུ་འོང་བ་ཡི། །དབྱིབས་
དང་དྲི་དང་མདོག་རྣམས་བཟང་། །མེ་སྟག་འཕྲོ་དང་དུ་བ་མང༌། །རིམ་གྱིས་
འབར་ཞིང་མེ་ལྕེ་འཆད། །མྱུར་དུ་འབར་ཞིང་གཟི་བརྗིད་ཆུང༌། །ཚ་ཞིང་དམར་
ནག་དྲག་ཏུ་འབར། །རྩེ་གསུམ་ཞིབ་མ་འདྲ་བ་དང༌། །བ་ལང་མགོ་འདྲ་དྲི་མི་
ཞིམ། །མདོར་ན་ཡིད་དུ་མི་འོང་བ། །མཚན་ངན་རྣམས་ཀྱང་བརྟག་པར་བྱ། །ཞི་
ལ་དཀར་དང་རྒྱས་ལ་སེར། །དབང་ལ་དམར་པོ་དྲག་ལ་གནག །འདི་ནི་རང་རང་
རྟགས་སུ་བཟང་། །འཇམ་པོ་གསུམ་ལ་འཇམ་པོ་ཡི། །རྟགས་རྣམས་ཤིས་པར་
བཤད་པ་སྟེ། །ཐ་མའི་ལས་ལ་ངན་པ་བསྔགས། །རང་རང་རྟགས་དང་མི་མཐུན་
ན། །བགེགས་དང་བཅས་པར་ཤེས་བྱས་ཏེ། །བདུད་རྩི་འཁྱིལ་བ་ལ་སོགས་(༡༡༦)
པའི། །ཁྲོ་བོས་བགེགས་རྣམས་ཞི་བར་བྱ། །མདོར་བསྡུས་ན་ཁ་དོག་དཀར་ཞིང་
སྣུམ་པ་སྒྲ་ཅུང་ཟད་དང་བཅས་པ་དུད་པ་ཆུང་བ་ནི་ཞི་བའི་ལས་ལ་དགེའོ། །དུ་བ་
ཆེ་བ་དང་མེ་སྟག་རབ་ཏུ་འཕྲོ་བ་ནི་བགེགས་དང་བཅས་པ་ཡིན་པས་ཧཱུྃ་ཞེས་བརྗོད་
ཅིང་བསང་ཆུས་ཕྱོགས་ཀུན་ཏུ་གཏོར་ཏེ་བགེགས་ཞི་བར་བྱའོ། །དེ་ནས་མེ་ཏོག་
ལ་སོགས་པའི་མཆོད་པ་བྱས་ལ་རྫས་རྣམས་སོ་སོར་དབུལ་བར་བྱ་སྟེ། དང་པོར་
ཡམ་ཤིང་། དེ་ནས་མར། དེ་ནས་ཏིལ། འབྲས། ཞོ། སོ་བ། ནས་དང་སྲན་
མ། གྲོ། དཱུར་བ། ཀུ་ཤ །གཞན་ཡང་ཡམ་ཤིང་གཞན། ཨུ་དུམ་ཝ་ར་ལ་སོགས་
པ་གཞུང་གཞན་ནས་བཤད་པའི་ཡམ་ཤིང་མེད་ཅིང་ཤུག་པའམ་ལྕང་མ་ལ་སོགས་
པ་ལས་མེད་ན་བྱང་ཆུབ་ཀྱི་ཤིང་དུ་མོས་ཏེ། ཨོཾ་བོ་དྷི་བྲྀཀྵ་ཡ་སྭཱ་ཧཱ། ཞེས་བརྗོད་
ཅིང་དབུལ་ལོ། །མར་གྱི་སྔགས་ནི་སྔར་བསྟན་པ་ཉིད་ཡིན་ནོ། །ཏིལ་གྱི་སྔགས་རྡོ་
རྗེ་མཁའ་འགྲོ་ལས་འབྱུང་བའི་ཨོཾ་སརྦ་པཱ་པཾ་ད་ཧ་ན་བཛཱ་ཡ་སྭཱ་ཧཱ། ཞེས་པའོ། །རྡོ་
-217

ས་སྐྱ་བཀའ་འབུམ། ༼པ》 རྗེ་བཙུན་གྲགས་པ་རྒྱལ་མཚན་གྱི་གསུང་རབ་གླེགས་བམ་གཉིས་པ།
རྗེ་གུར་ལས་འབྱུང་བ་ནི། ཨོཾ་སརྦ་པཱ་པཾ་ད་ཧ་ན་བཛཱ་ཡ་བཛྲ་ས་ཏྭ་སྱ་སརྦ་པཱ་པཾ་ད་
ཧ་ན་སྭཱ་ཧཱ། ཞེས་པའོ། །ཨོཾ་བཛྲ་པུཉྩ་ཡེ་སྭཱ་ཧཱ་ཞེས་པ་ནི་འབྲས་མ་ཆག་པའོ། །ཨོཾ་
སརྦ་སཾ་པ་དེ་སྭཱ་ཧཱ་ཞོ་དང་ཟས་མཆོག་གིའོ། །ཨོཾ་བཛྲ་བི་ཛཱ་ཡ་སྭཱ་ཧཱ་འབྲས་སོ་བའི་
འོ། །ཨོཾ་མ་ཧཱ་བེ་གཱ་ཡ་སྭཱ་ཧཱ་ནས་ཀྱིའོ། །ཨོཾ་མ་ཧཱ་བ་ལཱ་ཡ་སྭཱ་ཧཱ། མོན་སྲན་གྲེའུའི་
འོ། །ཨོཾབཛྲ་གྷསྨ་རཱ་ཡ་སྭཱ་ཧཱ་གྲོའི་འོ། །ཨོཾབཛྲ་ཨཱ་ཡུ་ཥེ་སྭཱ་ཧཱ་དཱུར་བའི་འོ། །ཨོཾ་ཨ་པྲ་
ཏི་ཧ་ཏ་བཛྲ་ཡ་སྭཱ་ཧཱ་ཀུ་ཤའི་འོ། །དེ་ལྟར་ཞུ་བའི་རྫས་རྣམས་ནི་གཟར་བུས་བླངས་
ཏེ་ཞལ་དུ་ཕུལ་བར་བསམ། ཁྱད་པར་ཞོ་དབུལ་ན་དགང་གཟར་གྱི་སྟེང་དུ་བཞག་
སྟེ་དབུལ། གོང་བུའི་རྫས་རྣམས་ནི་ལག་པ་གཡོན་པས་སྣོད་བཟུང་ལ་གཡས་པས་
བླངས་ཏེ་ཕྱག་ཏུ་ཕུལ་བར་བསམ། བསྲེག་རྫས་དེ་རྣམས་རེ